text: Arrangør ærgrer sig: -Aflyst fyrværkeri betød færre gæster
  10 juli 2018 kl. 19.49
  Sønderborg ringridderfest er en 100 år gammel tradition, som hvert år tiltrækker masser af gæster. I år kom der ifølge arrangørerne mandag langt færre gæster på grund af det aflyste fyrværkerishow, og det har betydet faldende entréindtægter.  
  På grund af tørken har ringriderfesten i Sønderborg været nødt til at aflyse det traditionelle fyrværkeri mandag aften.
  Jens Michael Damm, kommunikationsrådgiver, Sønderborg: "Mandag har der på grund af det aflyste fyrværkerishow været mellem 1.200 og 1.400 færre betalende voksne gæster, og derfor er den samlede entreindtægt for de fire ringridderdage mindre end i 2017."
  Det har ifølge Sønderborgs Ringridderfests kommunikationsrådgiver Jens Michael Damm betydet færre gæster og dermed manglende entreindtægter.
  - Mandag har der på grund af det aflyste fyrværkerishow været mellem 1.200 og 1.400 færre betalende voksne gæster, og derfor er den samlede entreindtægt for de fire ringridderdage mindre end i 2017, siger Jens Michael Damm til TV SYD.
  Sønderborg Ringriderfest har i år tjent 970.000 kroner i entréindtægter, og det er 10.000 kroner mindre end i 2017.
  Det set op mod, at der de første tre ringridderdage - fra fredag til søndag - var entreomsætningen fire procent større end sidste år, men fremgangen udeblev altså mandag, og dermed også en øget indtægt.
  